# &kfloppy; vormindamistööriista käsiraamat

Thad McGinnis

    ctmcginnis@compuserve.com

Nicolas Goutte

    goutte@kde.org

Bernd Johannes Wuebben

    wuebben@math.cornell.edu

Arendaja
Chris Howells

    howells@kde.org

Arendaja (kasutajaliidese ümberkujundamine)
Adriaan de Groot

    groot@kde.org

Arendaja (BSD toetuse lisamine)
Lauri Watts Korrigeerija

    lauri@kde.org

Marek Laane

    bald@starman.ee

Tõlge eesti keelde
2005-06-01
3.5
2000 Thad McGinnis
2005 Nicolas Goutte
&FDLNotice;

&kfloppy; vormindamistööriist on utiliit, mis pakub graafilist võimalust vormindada 3,5" ja 5,25" diskette.

KDE kfloppy diskett vormindamine

## Sissejuhatus

&kfloppy; vormindamistööriist on utiliit, mis pakub graafilist võimalust vormindada 3,5" ja 5,25" diskette.

&kfloppy; sõltub välistest programmidest ja seepärast töötab praegu ainult &Linux;is ja &BSD;-s. Sõltuvalt sellest, kas kasutad &kfloppy;t &Linux;is või &BSD;-s, on &kfloppy;l veidi erinevad võimalused.

Kontrolli, et diskett ei ole ühendatud. &kfloppy; ei saa vormindada ühendatud disketti.

## &kfloppy; kasutamine

&kfloppy; käivitamine avab akna, kus kasutaja saab valida sobivad seadistused ning kontrollida vormindamise käiku. Neid võimalusi alljärgnevalt kirjeldataksegi.

Kontrolli, et diskett ei ole ühendatud. &kfloppy; ei saa vormindada ühendatud disketti.

### Tegevuse kontrollimine

Seadistamine toimub kolme rippmenüüga kasti abil, mis asuvad &kfloppy; ülaosas.

#### Disketiseade

Klõps ülemisel kastil nimetusega Disketiseade: võimaldab valida kahe võimaluse vahel:

- Esimene

- Teine

Klõps ülevalt teisel kastil nimetusega Maht: võimaldab valida nelja võimaluse vahel:

- 3.5" 1.44MB

- 3.5" 720KB

- 5.25" 1.2MB

- 5.25" 360KB

&kfloppy; &Linux;i versioonil on veel üks suuruse valik:

- Automaatne tuvastamine

800KB kettavormingut kasutavaid &Mac;i disketiseadmeid ei ole võimalik toetada PC kettaseadmetel, sest viimased lihtsalt ei suuda diskette selliselt vormindada.

#### Failisüsteem

Kolmas kast nimega Failisüsteem pakub järgmisi võimalusi:

DOS

  Selle valimine sunnib &kfloppy; tekitama disketile MS-DOS/&Windows; tüüpi failisüsteemi. See on mõttekas valida juhul, kui disketti soovitakse kasutada ka neis operatsioonisüsteemides, sest nood muud vormingut ei tunnista. (Seda võimalust toetab nii &Linux; kui &BSD;.)

ext2

  Selle valimine sunnib &kfloppy; tekitama disketile failisüsteemi, mis on &Linux;i maailmas kõige levinum, kuigi diskettidel vähelevinud. (Seda võimalust toetab nii &Linux; kui &BSD;.)

UFS

  Selle valimine sunnib &kfloppy; tekitama disketile failisüsteemi, mis on FreeBSD maailmas kõige levinum. Kui soovitakse disketti kasutada vaid FreeBSD süsteemis, on see mõistlik valik. (Seda võimalust toetab ainult &BSD;.)

Minix

  Selle valimine sunnib &kfloppy; tekitama disketile failisüsteemi, mida kasutatakse sageli &Linux;i diskettidel. (Seda võimalust toetab ainult &Linux;.)

### Vormindamise valikud

Raamistatud kastis &kfloppy; akna keskel saab kasutada viit seadistamisvõimalust. Esimesed kaks on raadionupud.

Raadionupp tähendab võimalusi, kus saab valida ainult ühe kasuks - umbes nii, nagu autoraadiol on korraga võimalik ainult üks eelnevalt määratud kanal.

Alumised kaks võimalust käivad disketi nimetuse kohta. Alljärgnevalt kirjeldatakse kõiki võimalusi:

#### Vormindamise meetod

&kfloppy; võib flopiketast vormindada kahel viisil:

Kiirvormindus

  See lihtsalt tekitab flopikettale uue failisüsteemi.

  Kõik varasemad andmed lähevad kaduma, isegi kui neid ei kustutata.

Kiirvormindus nullidega

  Selle korral kirjutatakse kõigepealt disketile nullid ja seejärel luuakse uus failisüsteem.

  Kõik disketi andmed lähevad kaotsi.

Täielik vormindamine

  Täielik vormindamine jagab rajad ja sektorid ümber, tekitab kettale valitud failisüsteemi ning seejärel kontrollib seda, blokeerides kõik leitud vigased sektorid.

  Kõik disketi andmed lähevad kaotsi.

#### Kontrollimine

See sunnib &kfloppy; kontrollima, kas vormindamise käigus sai failisüsteem korrektselt kirjutatud. Nii saab tuvastada vigased sektorid.

Kui täieliku vormindamise kontrollimisfaasis leitakse vigaseid sektoreid, katkestatakse vormindamine ja failisüsteemi ei looda!

#### Pealdis

Alumised kaks võimalust lubavad määrata või muuta disketi pealdist. Kui kast Pealdis: on märgitud, saab kirjutada disketi pealdise ehk nime selle all asuvasse tekstikasti. Kui nüüd disketti vormindama asutakse, kirjutatakse disketile ka selle nimi.

DOS-failisüsteemi piirangute tõttu saab pealdise pikkuseks olla maksimaalselt 11 märki. Ühtluse mõttes eeldab &kfloppy;, et samasugune piirang kehtib ka muude failisüsteemide korral.

&Minix;i failisüsteemis ei ole üldse pealdis võimalik ning sel juhul &kfloppy; lihtsalt ignoreerib seda.

### Nupud

&kfloppy; paremas servas asub kolm üksteise kohale paigutatud nuppu.

Vorminda

  See nupp käivitab vormindamise. Kui oled kindel, et kõik seadistused on korrektsed ja just sellised, nagu soovid, saab sellele nupule vajutades vormindamist alustada. Tekkivaid muutusi võib näha kahes &kfloppy; allservas asuvas laias ristkülikus.

  Ülemine neist on olekuindikaator, mis annab teavet käimasoleva protsessi, eriti selle käigus esinevate vigade kohta.

  Alumine on edenemisriba. See näitab nii graafiliselt kui numbrites esmalt vormindamise ja seejärel kontrollimise edenemist. Enne käivitamist on see tühi, ainult keskel asub kirje 0%. Vormindamise ajal aga muutub kasti värv vasakult paremale vastavalt protsessi edenemisele. Samal ajal suureneb ka keskel asuv protsenti väljendav number.

  Et &kfloppy; kasutab diskettide vormindamiseks väliseid programme, peab ta lootma just nende programmide infole, et näidata edenemisribal tõele vastavat infot. Alati ei pruugi see paraku nii olla. Eriti just failisüsteemi kirjutavad programmid ei kipu piisavalt andmeid tagastama, nii et edenemisriba võib sel juhul näidata 0%.

  Kontrolli, et diskett ei ole ühendatud. &kfloppy; ei saa vormindada ühendatud disketti.

  &kfloppy; ei lahuta disketti ise, sest see võiks kaasa tuua ohu, et kasutaja kirjutab üle olulisi andmeid sisaldava disketi.

Abi

  Käivitab &kde; abikeskuse, avades &kfloppy; käsiraamatu (käesoleva dokumendi).

Saada vearaport

  Võimaldab anda &kde; meeskonnale teada veast.

KFloppy info

  Näitab &kfloppy; versiooni ja infot autori kohta.

KDE info

  Näitab KDE versiooni ja infot autori kohta.

Välju

  Klõps sellel nupul sulgeb &kfloppy;.

## Käsurea võtmed

Kuigi usutavasti käivitatakse &kfloppy; üldjuhul &kde; rakenduste menüüst või töölaual asuva ikooni abil, saab seda teha ka terminaliaknas käsurealt. Sellisel juhul saab kasutada teatud võtmeid, nimelt:

`kfloppy `--help``

  Näitab peamisi võtmeid, mida käsurea puhul saab kasutada.

`kfloppy `--help-qt``

  Näitab võtmeid, mille abil saab muuta &kfloppy; ja &Qt; koostööd.

`kfloppy `--help-kde``

  Näitab võtmeid, mille abil saab muuta &kfloppy; ja KDE koostööd.

`kfloppy `--help-all``

  Näitab kõiki käsurea võtmeid.

`kfloppy `--author``

  Näitab terminaliaknas &kfloppy; autorit

`kfloppy `--version``

  Näitab &Qt;, &kde; ja &kfloppy; versiooni. Sama tulemuse annab käsk `kfloppy `-V``

## Autorid ja litsents

&kfloppy; vormindamistööriista autoriõigus 1997 - 2000: Bernd Johannes Wuebben wuebben@math.cornell.edu

&kfloppy; vormindamistööriista autoriõigus 2002: Adriaan de Groot groot@kde.org

&kfloppy; vormindamistööriista autoriõigus 2004, 2005: Nicolas Goutte goutte@kde.org

Dokumentatsiooni autoriõigus 2000: Thad McGinnis ctmcginnis@compuserve.com.

Dokumentatsiooni autoriõigus 2005: Nicolas Goutte goutte@kde.org.

&kfloppy; käsiraamatu käesolev versioon tugineb David Rugge davidrugge@mindspring.com originaalile

&underFDL; &underGPL;

## Vajalikud välised programmid

Nagu eespool juba mainitud, vajab &kfloppy; mitmesuguste vormindamistoimingute sooritamiseks väliste programmide abi.

Kui mõni neist peaks puuduma, üritab &kfloppy; siiski teha, mis teha annab, kuid puuduva programmiga seotud võimalusi mõistagi kasutada ei saa.

`fdformat`

  Seda programmi on vaja süvataseme vormindamiseks &Linux;is ja &BSD;-s. Kui see puudub, ei ole täielik vormindamine võimalik.

`dd`

  Seda programmi on vaja nullide kirjutamiseks &Linux;is ja &BSD;-s. Kui see puudub, ei ole kiirvormindus nullidega võimalik.

`mkdosfs`

  Seda programmi on vaja DOS-i vormindamiseks &Linux;is.

`newfs_msdos`

  Seda programmi on vaja DOS-i vormindamiseks &BSD;-s.

`newfs`

  Seda programmi on vaja UFS-i vormindamiseks &BSD;-s.

`mke2fs`

  Seda programmi on vaja ext2 vormindamiseks &Linux;is ja &BSD;-s.

`mkfs.minix`

  Seda programmi on vaja &Minix;i vormindamiseks &Linux;is.

## Kasutaja määratud seadmed

### Sissejuhatus

"Kasutaja määratud seadmed" on töönimetus &kfloppy; ühele veel eksperimentaalsele omadusele. See lubab kasutajal määrata seadme nime ja kasutada seda enam-vähem samamoodi nagu disketiseadet.

Peamiselt on see mõeldud neile kasutajatele, kellel on mis tahes laadi USB disketiseadmed või mingi muu ebatüüpiline disketiseadmed.

Paraku ei olnud käsiraamatu kirjutamise ajal see võimalus veel kuigi kasutajasõbralik, pakkumata kasutajale abi seadme nimetamise kohta. &kfloppy; ei suuda veel isegi kahe väljakutse vahel seadme nime meelde jätta (tõsi, osaliselt on selle taga turvakaalutlused, sest disketiseadme seade võib taaskäivitamisega muutuda).

Et seda võimalust arendati &Linux;i keskkonnas, pakub &kfloppy; &BSD; versioon veel vähem võimalusi kui &kfloppy; &Linux;is.

### Kasutamine

"Kasutaja määratud seadmete" kasutamine on tegelikult päris lihtne: sul tuleb vaid anda kastis Disketiseade: seadme nimi, näiteks /dev/sdz4, mitte aga valida esimene või teine seade.

Seadme nimes tuleb osa `/dev/` anda kahel põhjusel:

- Nii tunneb &kfloppy; ära "Kasutaja määratud seadmete" režiimi.

- Turvakaalutlustel - nii välditakse võimalust, et kasutaja kirjutaks kasti midagi, mis juhuslikult sobib kokku seadme nimega.

Paraku on mis tahes muu seadme kasutamisel disketiseadme asemel omad tagajärjed. Peamine neist on see, et täielik vormindamine ei ole võimalik. Selle valimisel näidatakse kohe veateadet. Küll saab kasutada kiirvormindust nullidega. See ei vorminda seadet, vaid ainult kirjutab selle nulle täis, kuid praktikas on tulemus üsna sarnane. Igatahes lähevad seadmel olnud andmed kaotsi.

Seadme nime andmisel tasub olla ettevaatlik. &kfloppy; edastab seadme nime välistele programmidele just sellisel kujul, nagu sa selle sisestad. Sealjuures ei kontrollita (ja seda ei tee ka välised programmid), kas antud seade on ikka disketiseade. Kui annd näiteks hoopis mõne oma kõvaketta partitsiooni, ei tee rakendus ega välised programmid selle peale teist nägugi. Kui partitsioon on ühendatud või sul puudub sellel kirjutamisõigus, saad küll ilmselt veateate, mis aitab ehk halvimat vältida.

Isegi kui määrad disketiseadme, näiteks `/dev/fd0u2880`, ei võta &kfloppy; ette täielikku vormindamist.

&Linux;is saab valida suvalise failisüsteemi, &BSD;-s on praegu toetatud ainult UFS (ja seegi ei olnud käsiraamatu kirjutamise ajaks testitud).

Kui oled vormindamiseks valmis, klõpsa nupule Vorminda. Selle peale ilmub teatekast, mis palub kontrollida seadme nime.

See on viimane võimalus seadme nime kontrollida, enne kui vormindamine algab. Pärast seda on liiga hilja midagi enam muuta.