# &khexedit;i käsiraamat

Jonathan Singer

    jsinger@leeta.net

Espen Sand

    espensa@online.no

Arendaja
Lauri Watts

    lauri@kde.org

Korrigeerija
Marek Laane

    bald@starman.ee

Tõlge eesti keelde
1999-2000 Jonathan Singer
&FDLNotice;
2001-07-06
0.08.05

&khexedit; on &kde; töökeskkonna binaarfailide redaktor.

KDE Kapp redigeerimine binaarne heksadetsimaalne

## Sissejuhatus

&khexedit; on binaarfailide redaktor. See suudab otsida ja asendada, järjehoidjaid seada, on igati seadistatav, toetab lohistamist ning tal on veel mitmeid häid omadusi.

## &khexedit;i käivitamine

Anna käsureal korraldus ``khexedit`` või vali Binaarfailide redaktor KDE käivitusmenüü alammenüüst Utiliidid.

Kasutada saab &Qt; ja &kde; standardseid käsureavõtmeid, nende nimekirja saab näha käsuga ``khexedit` `--help``.

Muud käsurea võtmed:

`<fail>` - avab määratud faili

`--offset` <suhtaadress> hüppab avatud failis <suhtaadress>ile.

## &khexedit; üldjoontes

&khexedit;i peaaken koosneb järgmistest osadest: menüüriba, tööriistariba, suhtaadressi tulp, andmete redigeerimise aken, tekstiväli, otsimisriba, teisendusväli ja olekuriba.

&khexedit;i aken
&khexedit;i aken

Kui dokument on avatud, näidatakse andmete redigeerimise aknas selle baite kuueteistkümnendvormingus. Andmeid saab redigeerida, lõigata, kopeerida, asetada ja lohistada - täpselt nagu teksti tekstiredaktorites. Kursor märgib kohta, kus parajasti tegevus toimub. Vajutus nupule Insert lülitab ülekirjutamis- ja lisamisrežiimi vahel. Andmeid saab esitada ka kaheksand-, binaar- või kümnendvormingus, selleks tuleb soovitud vorming valida menüüst Vaade.

Vasakul asuv suhtaadressi veerg näitab konkreetse baidi asukohta failis. Paremal asuv tekstiväli näitab faili ASCII kodeeringus. Kursori positsioon ning redigeerimistegevus andmete redigeerimise aknas peegeldub kohe ka tekstiväljal. Samas võib redigeerida ka tekstivälja ning seal tehtud muudatused kajastuvad kohe ka andmete redigeerimise aknas.

Otsimisriba võimaldab otsida konkreetset väärtust -- olgu see siis kuueteistkümnend-, kaheksand-, binaar-, kümnendsüsteemis või teksti kujul.

Teisendusväli näitab kursori juures asuva baidi väärtust erinevates süsteemides. Samuti näidatakse kõigi standardsete andmetüüpide väärtust kursori juures.

Ühel ajal võib avatud olla mitu dokumenti, kuid redigeerida saab korraga vaid üht. Vajaliku avatud dokumendi saab aktiveerida menüü Dokumendid abil.

## Menüükirjed

Suuremat osa menüükäske saab kasutada ka kiirklahvide abil.

### Menüü Fail

&Ctrl;N Fail Uus

  Avab uue faili.

&Ctrl;O Fail Ava

  Avab olemasoleva faili.

&Ctrl;I Fail Lisa...

  Lisab olemasoleva faili parajasti avatud dokumenti.

Fail Ava hiljutine

  Võimaldab valida viimati avatud failide seast.

Fail Lähtesta

  Taastab redigeeritava dokumendi olekus, mis valitses selle viimase salvestamise ajal.

&Ctrl;S Fail Salvesta

  Salvestab dokumendi.

Fail Salvesta kui...

  Salvestab dokumendi uue nimega.

&Ctrl;W Fail Sulge

  Sulgeb parajasti avatud dokumendi.

&Ctrl;P Fail Trüki...

  Trükib parajasti avatud dokumendi.

Fail Eksport...

  Ekspordib valitud dokumendi või selle osa.

  Avab dialoogi järgmiste võimalustega:

  Formaat

    Tavaline tekst, HTML tabel, rikas tekstivorming (RTF), C massiiv (array). Kaardil Valikud saab täpsustada C massiivi või HTML tabeli võimalusi.

  Sihtpunkt

    Fail, kuhu andmed eksporditakse

  Ekspordi vahemik

    Valib, millised andmed eksportida -- kogu dokument, valitud osa või kahe määratud suhtaadressi vahemik.

Fail Katkesta operatsioon

  Peatab parajasti sooritatava operatsiooni

Fail Õigused

  Määrab kirjutamisõigused:

  Ainult lugemiseks

    Selle korral ei saa näidatavasse faili muudatusi teha.

  Luba suuruse muutmist

    Kui see ei ole sisse lülitatud, saab üksikuid baite muuta, kuid nende koguarv peab jääma samaks.

Fail Uus aken

  Avab uue &khexedit;i akna

Fail Sulge aken

  Sulgeb parajasti avatud &khexedit;i akna

&Ctrl;Q Fail Välju

  Sulgeb kõik &khexedit;i aknad

### Menüü Redigeerimine

&Ctrl;Z Redigeerimine Võta tagasi

  Tühistab viimase tegevuse.

&Ctrl;&Shift;Z Redigeerimine Tee uuesti

  Sooritab uuesti viimase tühistatud tegevuse.

&Ctrl;X Redigeerimine Lõika

  Kustutab valitud baidid ja kopeerib need lõikepuhvrisse.

&Ctrl;C Redigeerimine Kopeeri

  Kopeerib valitud baidid lõikepuhvrisse.

&Ctrl;V Redigeerimine Aseta

  Asetab lõikepuhvrist lõigatud või kopeeritud baidid.

Redigeerimine Spetsiaal

  Erinevad käskude kopeeri ja aseta võimalused:

  - Kopeeri kui tekst: kopeerib valitud baidid ASCII märkidena.

  - Aseta uude faili.

  - Asetab uude aknasse.

&Ctrl;A Redigeerimine Vali kõik

  Valib kogu dokumendi.

Redigeerimine Tühista valik

  Tühistab kogu dokumendi valiku.

&Ctrl;F Redigeerimine Otsi...

  Otsib konkreetset mustrit dokumendis. Otsida saab kuueteistkümnend-, kaheksand-, binaar-, kümnend- või tekstimustrit.

  Dialoogi pakutavad valikud võimaldavad määrata otsingu alguspunkti, suuna ja vahemiku.

F3 Redigeerimine Otsi järgmine

  Otsib järgmist otsingumustri esinemist.

&Shift;F3 Redigeerimine Otsi eelmine

  Otsib eelmist otsingumustri esinemist.

&Ctrl;R Redigeerimine Asenda...

  Asendab otsingumustri muu määratud mustriga.

&Ctrl;G Redigeerimine Mine suhtaadressile...

  Liigutab kursori määratud suhtaadressile.

&Ctrl;Ins Redigeerimine Lisa muster...

  Lisab määratud baidistringi.

  Dialoogis pakutavad valikud võimaldavad määrata mustri pikkuse, formaadi (kuueteistkümnend, kaheksand, kümnend, binaar või tekst) ning sisestamiskoha.

  Kui märgitud on võimalus Korda mustrit, sisestatakse määratud muster nii palju kordi, kui on vaja jõudmaks pikkuseni, mis on määratud väljal Suurus.

### Menüü Vaade

Vaade Kuueteistkümnendsüsteem (HEX) Vaade Kümnendsüsteem (DEC) Vaade Kaheksandsüsteem (OCT) Vaade Kahendsüsteem (BIN) Vaade Tekst (TXT)

  Nende viie võimalusega saab valida andmete redaktori aknas esitamise formaadi: kuueteistkümnend-, kümnend-, kaheksand-, binaar- ehk kahendsüsteemis või tekstina.

Vaade Näita suhtaadressi veergu

  Lülitab suhtaadressi veeru näitamise sisse ja välja.

Vaade Näita tekstivälja

  Lülitab tekstivälja näitamise sisse ja välja.

Vaade Suhtaadress kümnendsüsteemis

  Kui see on lubatud, näidatakse ja tõlgendatakse kõiki suhtaadresse kümnendarvudena, mitte aga kuueteistkümnendarvudena.

Vaade Suurtähtedega (andmed)

  Kui see on lubatud, näidatakse kuueteistkümnendarve suurtähelistena.

Vaade Suurtähtedega (suhtaadress)

  Kui see on lubtud, näidatakse suhtaadresse kuueteistkümnendarvudes suurtähelisena.

Vaade Dokumendi kodeering

  Võimalus valida tekstivälja kodeering. Alternatiivid on EBCDIC ja 7-bitine ASCII. Kasutajad saavad kodeeringuid ka lisada (pole veel võimalik).

### Menüü Järjehoidjad

&Ctrl;B Järjehoidjad Lisa järjehoidja

  Märgistab asukoha dokumendis järjehoidjaga.

  Dokumendis võib seada mitu järjehoidjat. Igal dokumendil on oma järjehoidjate komplekt ning seda näidatakse dokumendi valimisel menüü Järjehoidjad allosas. Soovi korral liikuda mõnele järjehoidjale tuleb see siis sealt valida.

&Ctrl;E Järjehoidjad Asenda järjehoidja

  Seab olemasoleva järjehoidja kursori asukohas algolekusse. Ilmub dialoog võimalike järjehoidjate nimekirjaga, mille seast saab valida sobiva.

&Ctrl;U Järjehoidjad Eemalda järjehoidja

  Eemaldab olemasoleva järjehoidja. Ilmub dialoog võimalike järjehoidjate nimekirjaga, kust saab valida selle, mida soovid eemaldada.

Järjehoidjad Eemalda kõik

  Puhastab järjehoidjate nimekirja.

&Alt;Nool alla Järjehoidjad Mine järgmisele järjehoidjale

  Liigutab kursori järgmisele järjehoidjale.

&Alt;Nool üles Järjehoidjad Mine eelmisele järjehoidjale

  Liigutab kursori eelmisele järjehoidjale.

### Menüü Tööriistad

Tööriistad Stringide väljavõtmine...

  Tuvastab andmetes ASCII stringid. Määrata saab stringi mininaalse pikkuse, tõstutundlikkuse ning mustri.

Tööriistad Binaarteisendused...

  Sooritab andmetega binaarteisenduse. Dialoogis saab määrata operatsiooni (JA, VÕI, PÖÖRA...) ning operandi. Dialoogi märkekastid võimaldavad piirata teisenduse valitud baitidega või piirkonnaga enne või pärast kursorit.

Tööriistad Märkide tabel

  Avab väärtuste ja nende ASCII vastete nimekirja ning lisab valitud väärtuse kursori asukohta.

Tööriistad Konverter

  Siia saab sisestada suvalisele väljale väärtuse ja näha, milline on tema vaste kuueteistkümnend-, kümnend-, kaheksand-, kahendsüsteemis või teksti kujul. Märkekast võimaldab aga näha kursori all asuvat väärtust.

Tööriistad Statistika

  Näitab väärtuste esinemise sagedust dokumendis.

### Menüü Dokumendid

Näitab avatud dokumentide nimekirja. Sealt mõne valimine muudab valitu aktiivseks.

### Menüü Seadistused

Seadistused Tööriistariba näitamine

  Lülitab menüüriba all asuva tööriistariba näitamise sisse ja välja.

Seadistused Olekuriba näitamine

  Lülitab olekuriba näitamise sisse ja välja

Seadistused Täieliku asukoha näitamine

  Lülitab tiitliribal faili täieliku asukoha näitamise sisse ja välja

Seadistused Dokumendi kaardid

  Muudab kõigi avatud dokumentide kaartide näitamist. Neid saab näidata redaktoriakna kohal või all või hoopis peita. Usutavasti on dokumentide vahel kaartide abil palju mugavam liikuda kui dokumentide menüü abil.

Seadistused Teisenduse väli

  Muudab väärtuste teisendamise välja esitamist. See võib olla põimitud peaaknasse, muudetud ujuvaks või peidetuks.

Seadistused Otsinguriba

  Muudab väärtuste otsinguriba esitamist. See võib asuda redaktoriakna kohal või all või olla hoopis peidetud.

Seadistused Salvesta valikud

  Salvestab parajasti kehtivad seadistused.

Seadistused KHexEditi seadistamine...

  Muuta saab järgmisi asju:

  Väljanägemine

    Rea ja veeru suurus baitides. Neid saab määrata eraldi erinevate režiimide jaoks. Reale saab määrata maksimaalse baitide arvu. Rea lõpus saab veeru lukustada. Eraldusjooned teksti vahel. Eraldaja väljade laius, vahe ja veeris.

  Kursor

    Vilkumise kiirus ja kursori kuju. Kursori käitumine, kui aken ei ole fookuses.

  Font

    Fondi nimi, stiil ja suurus. Märgid, mida kasutatakse mittetrükitavate märkide esitamiseks tekstiväljal.

  Värvid

    Kõiki &khexedit;i värve saab kohandada, sealhulgas paaris- ja paaritute ridade ja veergude, järjehoidjate, eraldajate ja võrgustikujoonte värvi. Ainus erand on valiku värv, mis kasutab KDE juhtimiskeskuses määratud väärtust.

  Failid

    Viimase või kõigi hiljutiste dokumentide avamine käivitamisel. Kursori asukoha taastamine. Kirjutuskaitse lubamine vaikimisi. Failide salvestamisel varukoopia tegemine. Hiljutiste dokumentide nimekirja salvestamine väljumisel. Selles dialoogis saab ka hiljutiste dokumentide nimekirja puhastada.

  Muud

    Valiku automaatne kopeerimine lõikepuhvrisse. Käivitamine lisamis-, mitte ülekirjutamisrežiimis. Kinnituse küsimine otsingu jätkamiseks dokumendi teisest otsast, kui ollakse jõutud dokumendi lõppu või algusesse. Kursori hüppamine lähimale baidile kahendrežiimi korral. Heli sisestusvea või ämbri korral. Järjehoidjate näitamine suhtaadressi veerus ja redaktoriväljadel. Hoiatus, kui trükitavate lehekülgede arv ületab määratud limiiti. Tagasivõtmiste maksimaalne hulk.

### Menüü Abi

&help.menu.documentation;

### Tööriistariba

Tööriistariba sisaldab järgmiste käskude ikoone:

(Kui välja arvata Lohista dokument ja Eemalda/sea kirjutuskaitse, on nad kõik samased menüükäskudega.)

- Lohista dokument -- klõpsa sellel ikoonil ja lohista dokument tekstiredaktorisse või uude &khexedit;i aknasse.

- Uus

- Ava

- Lähtesta

- Salvesta

- Trüki

- Otsi

- Otsi järgmine

- Otsi eelmine

- Lõika

- Kopeeri

- Aseta

- Võta tagasi

- Tee uuesti

- Katkesta operatsioon

- Abi

... ja tööriistariba paremas servas....

Eemalda/sea kirjutuskaitse -- lülitab ainult lugemiseks mõeldud ning lugemis- ja kirjutamisõigusega režiimi vahel.

#### Otsinguriba

Otsinguriba saab kasutada konkreetse väärtuse tuvastamiseks dokumendis. Sisesta kasti väärtus, vali vajalik esitusviis (kuueteistkümnend, kaheksand, kahend, kümnend või tekst) ning vajuta nuppu Otsi. Märgi kast Tagasi, kui soovid otsida kursori asukohast dokumendi alguse poole, või Ignoreeri tähesuurust, kui ei soovi tõstutundlikku otsingut. Klõps riba paremas servas asuval nupul (X) peidab otsinguriba. Selle saab taastada käsuga Otsinguriba, mille leiab menüüst Seadistused.

#### Teisenduse väli

Teisenduse väli näitab valitud baidi väärtusi erinevate andmetüüpide korral. 8-bitiste tüüpide korral näidatakse kursori all asuva baidi väärtust, suuremate tüüpide korral sellest väärtust, mis algab selle baidiga. Kõige parempoolsem veerg näitab käesoleva baidi erinevaid kodeeringuid. Lisavõimalused on järgmised:

Näita 'little endian' dekodeeringus

  Kui see on lubatud, arvutatakse mitmebaidilised tüübid 'little endian' meetodit kasutades, mis on levinud x96 ja Alpha protsessoritel. Selles skeemis tähistab esimene bait väärtuse kõige tähtsusetumat osa. (0a 4e = 0x4e0a =19978) Kui see ei ole sisse lülitatud, arvutatakse mitmebaidilised tüübid 'big endian' meetodi abil, mida pruugitakse PowerPC ja Sparc protsessoritel. (0a 4e = 0x0a4e =2638)

Näita märgita arve HEX-is

  Kui see on lubatud, näidatakse märgita tüüpe kuueteistkümnend-, mitte kümnendsüsteemis.

Andmevoo pikkus

  Määrab bittide arvu, mida kasutatakse ülaltoodud väljadel väärtuste arvutamiseks.

#### Olekuriba

Olekuriba näitab järgmist infot:

Kodeering/valik

  Kui valik puudub, näidatakse sellel väljal kodeeringut. (Vt. kodeeringu kohta lähemalt Vaade Dokumendi kodeering). Valiku puhul näidatakse selle alguspunkti ja pikkust.

Muudetud fail

  Märk `!` sellel väljal osutab, et faili on muudetud.

Lisamine/ülekirjutamine

  Näitab, kas väärtusi sisestatakse kursori asukohta (LISAMINE) või kirjutatakse andmed alates kursori asukohast üle (ÜLEKIRJUTAMINE). Nende kahe režiimi vahel saab lülitada klahviga Insert.

Suurus

  Näitab parajasti avatud dokumendi kogusuurust.

Suhtaadress

  Näitab kursori asukohta dokumendis.

Esitamise režiim

  Näitab, kas andmed redaktori aknas on esitatud kuueteistkümnend-, kaheksand-, kahend-, kümnendsüsteemis või teksti kujul. Režiimide vahel saab lülitada vaatemenüü abil.

Kirjutuskaitse

  Näitab, kas dokument on redigeeritav (RW) või ainult vaadatav (R). Nende režiimide vahel saab lülitada nupu abil tööriistariba paremas servas või menüükirje Õigused vahendusel, mille leiab menüüst Fail.

## Autorid ja litsents

&khexedit;

Rakenduse autoriõigus 1999-2000: Espen Sand espensa@online.no

Kaasautorid:

- Leon Lessing leon@irlabs.com

- Craig Graham c_graham@hinge.mistral.co.uk

- Dima Rogozin dima@mercury.co.il

- Edward Livingstone-Blade sbcs@bigfoot.com

Dokumentatsiooni autoriõigus 2000: Jonathan Singer jsinger@leeta.net

Tõlge eesti keelde Marek Laane bald@starman.ee

&underFDL; &underGPL;

## Kompileerimine ja paigaldamine

&install.intro.documentation; &install.compile.documentation;
&documentation.index;