&Krishna.Tateneni; &Krishna.Tateneni.mail;
&Yves.Arrouye; &Yves.Arrouye.mail;
&traductor.Antoni.Bella;
2002-10-16
3.1
KDE KControl navegació millorada dreceres web navegant

## Dreceres web

### Introducció

El &konqueror; ofereix algunes característiques per a augmentar la vostra experiència de navegació. En l'actualitat, una d'aquestes característiques són les Dreceres web.

Podria ser que hageu advertit que el &kde; és molt amigable per a Internet. Per exemple, podeu fer clic a sobre de l'ítem del menú Executar o introduir la drecera del teclat a aquest comandament (Alt F2, a menys que l'hageu canviat) i introduir una URI.

Identificador uniforme de recursos (URI). Un mode estàndard de referir-se a un recurs tal com un fitxer al vostre ordinador, una adreça a la web mundial, una adreça de correu, &etc;

Les dreceres web, per altra banda, us permeten utilitzar noves pseudo-adreces URL o dreceres, que bàsicament us permeten parametritzar usant les URI d'ús freqüent. Per exemple, si us agrada el motor de recerca de Google, podeu configurar el KDE de manera que una pseudo-URL com gg: activi una recerca a Google. D'aquesta manera, introduint `gg:la meva recerca` aquest cercarà la meva recerca a Google.

Un mateix pot veure perquè s'anomenen pseudo-URL. S'usen com a una URL, però l'entrada no està codificada com a tal, de manera que un introduirà `google:kde apps` i no `google:kde+apps`.

Podeu emprar dreceres web a on normalment usaríeu les URI. Les dreceres per a diversos motors de recerca haurien d'estar ja configurades al vostre sistema, però podeu afegir-hi noves paraules clau i canviar o suprimir algunes d'existents en el mòdul de navegació millorada.

### Ús

En aquest mòdul de control hi ha una sola pestanya. El títol de la pestanya és Paraules clau. Aquesta pestanya conté dos caixes principals, una per a les paraules clau d'Internet i una altra per a les dreceres web.

#### Dreceres web

Els noms descriptius de les dreceres web es mostren en una caixa amb llista. Com en d'altres llistes del &kde;, podeu fer clic a sobre de la capçalera en una columna per a canviar l'ordre entre ascendent i descendent, a l'igual que podeu redimensionar les columnes.

Si feu doble clic a sobre d'una entrada específica de la llista de proveïdors de recerca, es mostraran els detalls d'aquesta entrada en un diàleg emergent. A més del nom descriptiu per a l'ítem, també podeu veure la URI emprada, així com la drecera associada que podreu introduir en qualsevol lloc del &kde; a on s'esperi una URI. Un proveïdor de recerca pot tenir múltiples dreceres, separades per una coma.

Les caixes de text no tan sols s'usen per a mostrar informació a sobre d'un ítem a la llista de dreceres web, sinó també per a modificar o afegir nous ítems.

Podeu canviar els continguts de la caixa de text URI de recerca o de Dreceres URI. Feu clic a Bé per a desar els vostres canvis i a Cancel·la per a sortir del diàleg sense els canvis.

Si examineu el contingut de la caixa de text URI de recerca, trobareu que la majoria de les entrades, sinó totes, tenen un `\{@}`. Aquesta seqüència de dos caràcters actua com a paràmetre, que indica que són substituïts per qualsevol cosa que introduïu després dels dos punts que estan entre la drecera i el seu paràmetre. Vegem uns exemples per aclarir aquesta idea.

Suposem que la URI és `http://www.google.com/search?q=\{@}` i que `gg` és la drecera a aquesta URI. Introduir `gg:alpha` és l'equivalent a `http://www.google.com/search?q=alpha`. Després de `:` podríeu introduir qualsevol cosa; el que hi escriviu simplement substituirà als caràcters `\{@}`, després de ser transformats al joc de caràcters apropiat pel proveïdor de recerca i codificat adequadament com a URL. Tan sols es modificarà la part `\{@}` de la URI de recerca, la resta es suposa que ja està codificada adequadament com a URL i es deixa tal qual.

També podeu tenir dreceres sense paràmetres. Suposeu que la URI fora file:/home/jo/la_meva_doc/fitxers_koffice/kword i la drecera mykword. Llavores, introduir `mykword:` és el mateix que introduir la URI completa. Noteu que no hi ha res després dels dos punts a l'introduir la drecera, però els dos punts són necessaris per a que la drecera sigui reconeguda com a tal.

Ara ja haureu comprés que encara que aquestes dreceres s'anomenin dreceres web, en realitat són dreceres URI parametritzades, que poden apuntar no tan sols a llocs web sinó a qualsevol adreça a la que es puga apuntar amb una URI. Les dreceres web són una propietat molt potent de la navegació en el &kde;.