&Mike.McBride; &Mike.McBride.mail;
Marek Laane

    bald@starman.ee

Tõlge eesti keelde
2005-02-20
3.4
KDE KControl stiil

## Stiil

### Sissejuhatus

Selles moodulis saab määrata, millised näevad välja &kde;s kasutatavad vidinad.

Vidin on programmeerijate kõnepruugis sageli kasutatav mõiste kasutajaliidese mitmesuguste osade, näiteks nuppude, menüüde ja kerimisribade kohta. Neid võib võtta ka põhiosadena, millest rakendused õigupoolest ongi kokku pandud.

Siin saab määrata, kuidas vidinad välja näevad, kuid nende värvi muutmise kohta loe lähemalt osa Värvid.

Moodul on jagatud kolmeks kaardiks: Stiil, Efektid ja Tööriistariba.

#### Kaart Stiil

Ülal asuvas nimekirjakastis Elementide stiil on kirjas eelnevalt määratud stiilid. Iga stiili juures on ära toodud selle nimi ja lühikirjeldus.

Stiili muutmiseks klõpsa selle nimel ning nimekirjakasti all eelvaatluse alal võid näha, milline see välja näeb.

Muud valikuvõimalused:

Nuppudel näidatakse ikoone

  Kui see on valitud, tekib toimingunuppudele (näiteks OK ja Rakenda) väike ikoon, muutes nupud visuaalselt atraktiivsemaks. Kui see on valimata, on nuppudel näha ainult tekst.

Kohtspikrite näitamine

  Siin saab kohtspikrite näitamise sisse ja välja lülitada.

#### Kaart Efektid

Klõpsates kaardil Efektid, näed, et see on jagatud kaheks sektsiooniks.

Ülal on märkekast Kasutajaliidese efektide lubamine. Kui see ei ole märgitud, ei saa ühtegi kaardil toodud efekti kasutada. Neist mõne muutmiseks märgi kast ära.

Märkekasti all on järgmised valikud:

Valikukasti efekt:

  Sellel on kaks võimalust. Kui valid võimaluse Animeeritud, siis on liitkasti ilmumisel võimalik sealpakutavaid valikuid kerida. Kui siin on valitud Keelatud, siis ilmuvad liitkasti võimalused korraga.

Kohtspikri efekt:

  Siin on kolm võimalust. Kui valid Animeeritud, näitab kohtspikker ilmudes väikest animatsiooni. Kui valik on Vaibumine, tundub kohtspikker taustale hajuvat. Kui valik on Keelatud, ilmuvad kohtspikrid otsekohe.

Menüü efekt:

  Siin on neli võimalust. Kui valitud on Animeeritud, on menüüloendi ilmumisel seda võimalik kerida. Kui valitud on Vaibumine, paistab menüüloend taustale hajuvat. Kui valitud on Läbipaistev, paistab menüüloendist taust läbi. Kuidas täpselt, on võimalik määrata järgmises sektsioonis. Kui valitud on Keelatud, ilmub menüüloend otsekohe.

Menüüde rebimispidemed:

  Kui valitud on Keelatud, ei ole menüüd võimalik rakendusest eraldada. Kui valitud on Rakenduse tase, siis sõltub konkreetsest rakendusest, milliseid menüüsid on sellest võimalik eraldada.

  Enamikul rakendustel ei ole rebitavaid menüüsid. &kde;le ei saa anda käsku menüüd rakendusest vägisi eraldada. Seda saavad lubada ainult rakenduse autorid.

Järgmist märkekasti nimetusega Menüüd heidavad varje saab kasutada varju andmiseks kõigile &kde; menüüdele. Vari kujutab endast tumedat ala menüüst paremal ja all, mis jätab mulje, nagu seisaks menüü rakendusest eraldi ning tekitaks ise varju.

Järgmine sektsioon on kasutatav ainult siis, kui võimaluse Menüü efekt juures on valitud Läbipaistev. Liitkastis Menüü läbipaistvuse tüüp saab määrata viisi, mida &kde; läbipaistvuse andmiseks kasutab. Liuguriga saab määrata menüüde läbipaistvuse taseme. Paremal pool on võimalik tulemust eelvaatluses näha.

#### Kaart Tööriistariba

Hiirekursori all olev nupp tõstetakse esile

  Kui see on lubatud, märgitakse tööriistariba nupp, mille kohal hiir asetseb, nupu ümber tekkiva ruuduga. Nii on hea näha, millist nuppu saab hiirenupu klõpsuga parajasti valida.

Tööriistariba on liigutamisel läbipaistev

  Nimetus räägib iseenda eest: lubamise korral muutuvad tööriistaribad läbipaistvaks, kui neid ühest kohast teise liigutada.

Teksti asend

  Selles liitkastis saab määrata, kuhu ilmub nupul vaikimisi tema nimetus. Kui valitud on Ainult ikoonid, puudub tööriistariba nuppudel tekst. Kui valitud on Ainult tekst, asendatakse nupuikoonid nupu nimetusega. Kui valitud on Tekst ikoonide kõrval, näidatakse nupu nimetust ikoonist paremal pool. Kui valitud on Tekst ikoonide all, seisab nupu nimetus vaikimisi ikooni all.

  See võimalus kehtib ainult vaikimisi. Iga rakendus võib oma seadistustega sellel paneelil määratu tühistada.