# &kenolaba; käsiraamat

&Josef.Weidendorfer;
&Philip.Rodrigues; &Philip.Rodrigues.mail;
&Lauri.Watts; &Lauri.Watts.mail;
Marek Laane

    bald@starman.ee

Tõlge eesti keelde
2006-01-13
1.06b
2001 &Philip.Rodrigues;
&FDLNotice;

&kenolaba; on lihtne, kahe mängijaga strateegiline lauamäng.

KDE mäng kenolaba linux

## Sissejuhatus

&kenolaba; on lihtne, kahe mängijaga strateegiline lauamäng. Ühel mängijal on punased, teisel kollased nupud. Mängu alguses on mõlemal mängijal 14 nuppu, mida liigutatakse seni, kuni üks mängijatest on kuus teine mängija nuppu mängulaualt välja lükanud.

Algupärane rakendus kirjutati 1993. aastal DOS-i ja puhta Xlib-i jaoks. &kde; tarbeks kirjutati see tugevasti ümber.

Kui tead sellist lauamängu nagu Abalone, võiks see sulle meeldida. Tegelikult ongi Abalone meid tugevasti inspireerinud. Abalone kaubamark kuulub Prantsuse firmale Abalone SA.

## Mängureeglid

Punased liiguvad alati esimesena.

Lubatud on kaht tüüpi liikumine:

Tavaline

  Üht, kaht või kolme reas asuvat nuppu saab liigutada ühe ruudu võrra kuues suunas. Lubatud on ka koosliigutamine.

  Klõpsa &HVN;ga esimesele nupule, mida soovid liigutada. Nupp tõstetakse esile. Seejärel lohista hiirt soovitud suunas. Kui käiku on võimalik sooritada, muutub hiirekursor sellesse suunda osutavaks nooleks ning esile tõstetakse kõik käiku kaasatavad nupud. Kui see on käik, mida soovid teha, vabasta hiire nupp.

  Koosliigutamised käivad natuke teistmoodi: kahe kõrvutise nupu korral klõpsa nende vahele ja lohista, kolme korral klõpsa &HKN;ga keskmisele nupule - kui käik on võimalik, tõstetakse nupud esile, vastasel juhul tõstetakse esile ainult klõpsatud keskmine nupp ning seda saab lohistada tavapäraselt.

Lükkamine

  Enda nuppude ees on võimalik lükata vastase kuni kaht nuppu tingimusel, et sul on nuppe rohkem kui vastasel. See tähendab, et kolme nupuga saad lükata vastase üht või kaht ning kahega üht nuppu.

  Eriline lükkamisviis on see, mis tõukab vastase nupu mängulaualt välja. Kui oled suutnud kuus vastase nuppu mänguväljalt välja lükata, oledki võitja.

Kui sa ei ole ikka veel päris hästi aru saanud, kuidas &kenolaba; õigupoolest käib, lase arvutil mõlemat poolt mängida. Selleks vali pärast &kenolaba; käivitamist menüükäsk Seadistused Arvuti mängib Mõlematega ning käivita uus mäng.

## Võrgumäng

### Võrgumängust üldiselt

&kenolaba; toetab mängimist üle võrgu, mis võimaldab kahel inimesel mängida erinevate arvutite taga teineteise vastu või ka jälgida mõnda muud &kenolaba; mängu. &kenolaba; võrguvõimaluste kasutamiseks peab &kenolaba; olema võrgurežiimis, mida saab määrata menüükäsuga Mäng Võrgumäng.

Kõik töötavad ja võrgurežiimis &kenolaba; mängud levitavad oma positsioonid üksteisele.

Positsioonide vahetamiseks peavad &kenolaba; mängud üksteisega suhtlema. Kui need käivad ühel masinal, ei ole midagi erilist vaja ette võtta, tuleb vaid lülituda võrgurežiimile. Kui tegemist on erinevate masinatega, tuleb käsureal määrata teine masin võtmega `-h`, näiteks:

    %kenolaba -h MingiServeriNimi

Teadmiseks: võrgurežiimis jälgib &kenolaba; TCP pesa teiste &kenolaba; mängude positsioonimuutustest teadasaamisks. Käsureal antava võtmega `-p` on võimalik määrata pordi number. Seda on vaja siis, kui soovid mängida kaht erinevat &kenolaba; võrgumängu.

#### Näited

- Jaak masin1-s ja Liina masin2-s soovivad teineteisega mängida. Liina käivitab &kenolaba;, valib Seadistused Arvuti mängib Mitte kummagagi ning lülitab sisse võrgurežiimi. Jaak käivitab &kenolaba; käsuga

      %kenolaba -h masin2

  ning seejärel sooritab samad toimingud, mis Liina. Nüüd võib üks neist käivitada mängu ning sooritada punaste esimese liigutuse. Iga kord, kui ühes mängus positsioon muutub, muutub see automaatselt ka teises mängus.

- Rein soovib mängu pealt vaadata. Selleks teeb ta kõik nii, nagu Jaak, aga ei soorita ise käiku.

- Kaks &kenolaba; võrgumängu käivad masinate m1 ja m2 vahel. Mängude eristamiseks valime ühel masinal pordi 12345. Masinal m1 käivitame mängu tavapäraselt:

      %kenolaba

  , teisel aga mitte enam nii tavapäraselt:

      %kenolaba -p 12345

  . Masinal m2 käivitame esimese mängu käsuga:

      %kenolaba -h m1

  ja teise:

      %kenolaba -h m1:12345

  (koolon eraldab masinanime ja porti nagu &URL;-is).

## Muud võimalused

### Redigeerimisrežiim

Käesolevat mänguvälja positsiooni on võimalik redigeerida ehk muuta, kui valida Redigeerimine Muuda, mis seab &kenolaba; redigeerimisrežiimi. Selles režiimis saad lisada või eemaldada punaseid või kollaseid nuppe. Olekuriba näitab punaste ja kollaste nuppude arvu, käigu numbrit, poolt, mis peab järgmise käigu sooritama, ning seda, kas positsioon on kõlbulik. Viimasel juhul tähendab hüüumärk eitust, linnuke jaatust.

Kui positsioon ei ole kõlbulik ning lülitad tagasi normaalse režiimi, ei ole sul võimalik mängida! Mängu algpositsiooniks saab kasutada ainult kõlbulikke positsioone.

Käsud Käik Võta tagasi ja Käik Edasi vähendavad või suurendavad vastavalt käigu numbrit, kuid ei muuda midagi nuppude juures.

#### Kasutamine

Klõpsuga tühjal või kollasel väljal hiire vasaku või parema nupuga käivitad tegevuse punase nupu lisamine, klõps tühjal või punasel väljal hiire keskmise nupuga aga tegevuse kollase nupu lisamine. Klõps hiire vasaku või parema nupuga punasel või keskmise nupuga kollasel nupul käivitab aga tegevuse nupu eemaldamine. Kõik nupud, üle mille allhoitava nupuga hiirt liigutatakse, eemaldatakse mänguväljalt.

Redigeerimisrežiimist normaalse mängu juurde naasmiseks lülita menüüst Redigeerimine välja võimalus Muuda.

##### Lõikepuhvri kasutamine

Käesolev &kenolaba; mänguväli on võimalik kopeerida lõikepuhvrisse menüüst Redigeerimine valitava käsuga Kopeeri, misjärel saab seda uuesti tagasi asetada käsuga Aseta. Sel moel on võimalik kopeerida ühe &kenolaba; mängu positsioon teise mängu, vajutades ühes mängus käsklust Kopeeri ja teises Aseta, kuid seda on parem ette võtta võrgurežiimis (vt. eespool). Teine sellise tegevuse mõte on salvestada positsioon tekstifaili (kasutades käsku Kopeeri ja seejärel oma lemmikredaktorit), misjärel kunagi hiljem on võimalik positsioon taastada, valides selle redaktoris ning asetades &kenolaba;s.

### Arvuti tase

Arvuti võib mängida neljal tasemel, milleks on:

- Lihtne

- Tavaline

- Raske

- Väljakutse

Mida raskem tase, seda kauem otsib arvuti võimalikku vastust. Otsingut saab sundida lõpetama vajutusega klahvile S.

### Luuramine

Luuramise saab sisse ja välja lülitada menüüst Seadistused võimalusega Luuramine. Enda käigu korral näed sel juhul olekuribal arvuti hinnangut oma käigule. Arvuti käigu puhul näed (olekuribal ja esiletõstetud nuppude näol), millist käiku peab arvuti parimaks. Sedagi võimalust saab mängu kestel tahtmist mööda sisse ja välja lülitada.

### Arvuti mänguvärvide valimine

Arvuti on võimalik mängima määrata punaste, kollaste või mõlemat karva nuppudega. Tee see valik enne uue mängu käivitamist. Tõsi, sa võid seda kasutada ka mängu ajal, kui soovid poolt vahetada. Valik Mitte kummagagi tähendab, et soovid mängida teise inimese vastu. See on eriti mõttekas võrgurežiimis.

## Täpsem seadistamine

&kenolaba; pakub hulganisti enda täpsema seadistamise võimalusi, mis lubab soovi korral kogu hindamissüsteemi pea peale pöörata. Nende kasutamiseks vali Seadistused Kenolaba seadistamine... Kui seadistusi muudad, saab dialoogi allosas kirje Hetkepositsiooni hinnang juures kohe ka näha, kuidas see muudab praeguse mängu tulemust.

### Kaart Käigud

Siin saab muuta mis tahes tüüpi käigu puhul saadavaid lisapunkte vastavalt käigu tüübile ning sellele, mitu nuppu on käiku kaasatud. Käigud jagunevad kolmeks tüübiks:

Tavaline

  Tavaline käik on selline, kus mängija liigutab üht või enamat oma nuppu, kuid ei lükka mingil moel vastase nuppe.

Lükkamine

  Lükkamine on käik, kus mängija lükkab vastase üht või enamat nuppu, kuid need jäävad mänguväljale.

Väljalükkamine

  Väljalükkamine on käik, kuis mängija surub ühe või enama vastase nupu mängulaualt välja.

### Kaart Positsioon

Kogusummale positsiooni eest lisatavate punktide arv sõltub sellest, millises mänguvälja ringis nupud asuvad. Iga ringi puhul alates keskelt saab määrata keskmise tulemuse ning lisada +/- vahemiku. Konkreetse positsiooni eest antav punktide arv kõigub juhuslikult määratud +/- vahemikus. See on hea arvutite vahel peetavate mängude puhul, kus muidu võib arvutamine võtta lõputult aega.

### Kaart Ühes reas

Iga kord, kui teatud arv nuppe ühte ritta satub, lisatakse siin määratud kogus punkte koguhinnangule, ⪚

X O O O
lisandub väärtusele kolm ühes reas, samuti kahekordselt kahele ühes reas.

### Kaart Arv

Lisab määratud hulga punkte vastavalt poolte nuppude erinevusele alates 1 enamnupust kuni 5 enamnupuni. Kui erinevuseks on 6 palli, siis on mäng läbi.

### Kaart Hindamise skeemid

Siin saad salvestada või kustutada oma hindamise skeeme, mis on defineeritud dialoogi teistel kaartidel.

## Menüükirjed

Käikude sooritamist on selgitatud peatükis Mängureeglid. Tööriistariba nuppudel on sama tähendus, mis kirjetel menüüs Mäng või Redigeerimine.

### Menüü Mäng

&Ctrl;N Mäng Uus

  Käivitab uue mängu, isegi kui parajasti on mäng käimas.

N Mäng Võrgumäng

  Kui see on sisse lülitatud, on rakendus võrgurežiimis.

&Ctrl;Q Mäng Välju

  Lõpetab &kenolaba; töö.

### Menüü Redigeerimine

&Ctrl;C Redigeerimine Kopeeri

  Kopeerib &kenolaba; mängulaua lõikepuhvrisse

&Ctrl;V Redigeerimine Aseta

  Tõlgendab X'i lõikepuhvri sisu &kenolaba; mängulaua ASCII kujul kirjeldusena ning kopeerib selle käesolevale mängulauale. Sobiliku ASCII kujul kirjelduse saab luua käsuga Kopeeri.

&Ctrl;Insert Redigeerimine Muuda

  Lülitab &kenolaba; redigeerimisrežiimi.

&Ctrl;S Redigeerimine Salvesta positsioon

  Salvestab käesoleva positsiooni, mida saab hiljem taastada käsuga Redigeerimine Taasta positsioon.

&Ctrl;O Redigeerimine Taasta positsioon

  Taastab mängulaua positsiooni, mis on salvestatud &kenolaba; seadistustefaili käsuga Redigeerimine Salvesta positsioon.

### Menüü Käik

H Käik Vihje

  Näidatakse, millise käigu võiks järgmisena sooritada. See on võimalik ainult siis, kui mängid normaalsel tasemel, käigu number on 2 või suurem ning sa ei ole oma käiku tagasi võtnud.

S Käik Lõpeta otsimine

  Kui arvuti mõtiskleb, katkestatakse tema otsing ning sunnitakse arvuti sooritama parimat senileitud käiku.

Page Up Käik Võta tagasi

  Võtab tagasi mängija viimase käigu. Tegelikult tühistatakse kaks (!) käiku: vastase ja sinu viimane käik. See tähendab, et taas on sinu kord käia. Meeles peetakse 100 käiku, nii et sa võid käike tagasi võtta seni, kuni oled jõudnud algseisu. Redigeerimisrežiimis (vt. Redigeerimine Muuda) vähendab see redigeeritava positsiooni käigu numbrit.

Page Down Käik Edasi

  See on kasutatav ainult redigeerimisrežiimis, kus suurendab käigu numbrit.

### Menüü Seadistused

&Ctrl;M Seadistused Menüüriba näitamine

  Lülitab &kenolaba; menüüriba näitamise sisse ja välja.

Seadistused Tööriistariba näitamine

  Lülitab &kenolaba; tööriistariba näitamise sisse ja välja.

Seadistused Olekuriba näitamine

  Lülitab sisse ja välja &kenolaba; olekuriba näitamise akna allosas.

Seadistused Salvesta seadistused

  Salvestab &kenolaba; hetkeseadistused, need muutuvad vaikeseadistusteks.

Seadistused Mängu tüüp

  Võimalus valida taset, millel mängib arvuti. Selleks võib olla:

  - Lihtne

  - Tavaline

  - Raske

  - Väljakutse

Seadistused Arvuti mängib

  Võimalus valida, millist värvi nuppudega mängib arvuti. Selleks võib olla:

  - Punastega

  - Kollastega

  - Mõlematega

  - Mitte kummagagi

Seadistused Aeglane liikumine

  Kui see on sisse lülitatud, näidatakse arvuti sooritatavat käiku nuppe vilgutades ja esile tõstes. Lülita see välja, kui sa ei soovi oodata animatsiooni lõpulejõudmist. Sellisel juhul kestab esiletõstmine ainult mõne hetke.

Seadistused Viimistletud pallid

  Kui see on sisse lülitatud, teisendatakse nuppe vajaduse korral (⪚ akna suurust muutes).

Seadistused Luuramine

  Kui on märgitud, lülitab sisse luuramise.

Seadistused Kiirklahvide seadistamine...

  Avab &kde; tavapärase kiirklahvide seadistamise akna, kus saab kohandada &kenolaba;s kasutatavaid kiirklahve.

Seadistused Tööriistaribade seadistamine...

  Avab &kde; tavapärase tööriistaribade seadistamise akna, kus saab kohandada &kenolaba;s kasutatavaid tööriistaribasid.

Seadistused&kenolaba; seadistamine...

  Avab &kenolaba; seadistustedialoogi, kus saab muuta &kenolaba; seadistusi. Vaata lähemalt .

### Menüü Abi

&help.menu.documentation;

## Käsurea võtmed

`kenolaba` `-p` MinuPordiNumber `-h` masin:port

Võtmega `-p` saab määrata TCP pesa jälgimise pordi numbri võrgurežiimis.

Võtmega `-h` saab määrata mujal asuva &kenolaba; mängu (lisades pordi numbri, kui kaugmasin ei kasuta vaikimisi porti), et sellega võrgurežiimis sihelda. Määrata võib ka mitu kaugühendust.

## Autorid & litsents

&kenolaba;

Rakenduse autoriõigus 1997-2000: &Josef.Weidendorfer; &Josef.Weidendorfer.mail;

Algupärane dokumentatsioon: Robert Williams rwilliams@kde.org ja &Josef.Weidendorfer;

Dokumentatsiooni hooldaja: &Philip.Rodrigues; &Philip.Rodrigues.mail;.

Tõlge eesti keelde: Marek Laane bald@starman.ee

&underFDL; &underGPL;

## Paigaldamine

### &kenolaba; hankimine

&install.intro.documentation;

### Kompileerimine ja paigaldamine

&install.compile.documentation;