# &kcoloredit;i käsiraamat

Artur Rataj

    &Artur.Rataj.mail;

Marek Laane

    bald@starman.ee

Tõlge eesti keelde
2000 &Artur.Rataj;
&FDLNotice;
2005-12-10
3.5.0

&kcoloredit; on värvipaleti failide redaktor, mida saab kasutada palettide redigeerimiseks ning värvide valimiseks ja neile nime andmiseks.

KDE graafika palett

## Sissejuhatus

&kcoloredit; on värvipaleti failide redaktor, mida saab kasutada palettide redigeerimiseks ning värvide valimiseks ja neile nime andmiseks.

## Failioperatsioonid

### Paletifailid

&kde; paigaldatud paletifailid võivad olla süsteemsed või kasutaja omad. Viimased asuvad kasutaja privaatsetes &kde; seadistuste kataloogides ning kannavad nimetusi Kohandatud värvid ja Hiljutised värvid.

&kcoloredit; võimaldab avada kõiki mainitud palette, samuti mis tahes failides leiduvaid palette.

### Faili avamine

Dialoogis Paleti laadimine saab valida sobiva paleti nimekirjast või lehitseda katalooge soovitava faili leidmiseks.

## Redigeerimine

### Kursor

Kursor on paletivaates näha joonena. Seda saab liigutada klõpsuga mõnel värvikastikesel.

Kursor täidab järgmisi ülesandeid:

- Osutab enda kõrval seisvale värvile. Selle värvi kirjeldus on näha paletivaate all. Seal saab ka selle nime muuta.

- Võimaldab värvi valida. Selleks tuleb klõpsata värvikastikesel, mis liigutab kursori vastavale värvile, ning seejärel liigutada hiirt vasakut nuppu all hoides.

- Kui nupu Lisa värv juures asuv kast Kursori alt on märgitud, asetatakse värvivalijast valitud värv kursori järele. Värvi saab sisestada või sellega teist värvi üle kirjutada sõltuvalt sellest, kas kast Kirjutatakse üle on märgitud või mitte. Märkekast Kirjutatakse üle asub kohe kasti Kursori alt juures.

### Valimine

Valikut, kui see on sooritatud nii, nagu eelmises lõigus kirjeldatud, saab kasutada kopeerimis-, lõikamis- ja asetamisoperatsioonidel.

### Lõikepuhvri vorming

&kcoloredit; kasutab lõikepuhvri andmete tarbeks järgmist vormingut: iga värvi puhul kolm numbrit vastavalt selle punase, rohelise ja sinise komponendi tähistamiseks ning lisavõimalusena värvinimi. Kui nüüd näiteks lõikepuhvris on kolm numbrit, saab &kcoloredit; neid asetada värvina.

## Värvi valimine RGB alalt

Värvi saab valida &kcoloredit;i RGB alalt järgmiselt:

- Redigeerides HSV või RGB komponente.

- Valides värvi värvigradientide paneelidelt. Vasakpoolsel saab valida kaks HSV komponenti, parempoolselt kolmanda. Kolmanda komponendi saab valida klõpsuga ühel nuppudest H, S või V. Ühe komponendi paneeli värvid vastavad neile kahele komponendile, mis on valitud kahe komponendi paneelil. Kahe komponendi paneel võib näidata värve, kui kolmas komponent on fikseeritud või kui märgitud on kast Muutuja, siis vastavalt ühe komponendi paneelil valitud komponendi väärtusele. Režiimis Asenda asendab paneelidel valitud värv väljundi otsekohe, režiimis Muuda muudab aga väljundvärvi pärast iga klõpsu või hiireliigutust, kui samal ajal nuppu all hoitakse. Seepärast võib viimase režiimi korral gradientide paneelil valitud värv erineda väljundvärvist. Nende ühtlustamiseks saab kasutada nuppu Sünkroniseeri.

## Lohistamine

Paleti värve ja värvivalija väljundvärvi saab ka hiirega lohistada.

## Menüükäskude seletus

### Menüü Fail

&Ctrl; N Fail Uus

  Avab käesolevas aknas uue paleti.

Fail Uus aken

  Avab uue akna

&Ctrl; O Fail Ava

  Avab salvestatud paleti.

Fail Ava hiljutine

  Avab uuesti hiljuti redigeeritud paleti.

&Ctrl; S Fail Salvesta

  Salvestab parajasti avatud paleti.

Fail Salvesta kui...

  Salvestab parajasti avatud paleti uue nimega.

&Ctrl; W Fail Sulge

  Sulgeb &kcoloredit;i parajasti avatud akna.

&Ctrl; Q Fail Välju

  Lõpetab &kcoloredit;i töö.

### Menüü Redigeerimine

&Ctrl; X Redigeerimine Lõika

  Lõikab parajasti valitud värvi lõikepuhvrisse.

&Ctrl; C Redigeerimine Kopeeri

  Kopeerib parajasti valitud värvi lõikepuhvrisse.

&Ctrl; V Redigeerimine Aseta

  Asetab värvi lõikepuhvrist.

### Menüü Värv

Värv Paletilt

  Otsib parajasti paletil valitud värvi vasakul asuvas värvivalijas.

Värv Ekraanilt

  Haarates värvi suvalisest kohast ekraanilt, leitakse see vasakul asuvas värvivalijas.

### Menüü Seadistused

Seadistused Tööriistariba näitamine/peitmine

  Lülitab tööriistariba ikoonide näitamise sisse ja välja.

Seadistused Olekuriba näitamine/peitmine

  Lülitab olekuriba näitamise sisse ja välja.

Seadistused Värvide nimede näitamine/peitmine

  Kui parajasti avatud paletil leidub värvide nimesid, näidatakse neid värvide kõrval.

Seadistused Kiirklahvide seadistamine...

  Võimaldab seadistada mitmesuguste toimingute kiirklahve.

Seadistused Tööriistaribade seadistamine...

  Võimaldab seadistada tööriistaribal näidatavaid ikoone.

### Menüü Abi

&help.menu.documentation;

## Autorid ja litsents

&kcoloredit;i autoriõigus 2000: &Artur.Rataj;

Dokumentatsiooni autoriõigus 2000: &Artur.Rataj;

Tõlge eesti keelde: Marek Laane bald@starman.ee

&underFDL; &underGPL;

## Paigaldamine

&install.intro.documentation; &install.compile.documentation;