# &multisynk;i käsiraamat

Tobias Koenig

    tokoe@kde.org

Marek Laane

    bald@starman.ee

Tõlge eesti keelde
2004-11-02
1.0
&FDLNotice;

&multisynk; on &kde; sünkroniseerimisrakendus.

KDE sünkroniseerimine pihuarvuti OPIE Qtopia

## Sissejuhatus

&multisynk; on &kde; sünkroniseerimisraamistiku kitchensync kasutajaliides. Raamistik võimaldab sünkroniseerida KDE töölauaga paljusid kaasaskantavaid seadmeid, näiteks pihuarvuteid ja mobiiltelefone, kuid lisaks sellele pakub ka võimalust sünkroniseerida omavahel isegi kaht või rohkemat KDE töölauda.

Graafiline kasutajaliides sarnaneb programmile multisync, nii et kõigile, kes on seda kasutanud, ei tohiks multisynk võõrastav tunduda.

## &multisynk;i kasutamine

### Üldine info

&multisynk;i aluseks on kitchensynci raamistik. Viimase eesmärk on sünkroniseerida andmekirjeid (sündmusi, ülesandeid, kontakte) ka juhul, kui sünkroniseerimisalgoritm ei tea, milliste andmetega on tegemist. Sünkroniseerimine sooritatakse tegelikult niinimetatud konnektoripaari vahel. Konnektoripaar koosneb kahest andmeallikast ehk konnektorist, mis laevad andmed allikast (fail, kaasaskantav seade või võrk), edastavad need sünkroniseerimismootorile ja kirjutavad sünkroniseeritud andmed tagasi allikasse.

Lisaks annab iga konnektoripaar sünkroniseerimismootorile teada, kuidas käituda konfliktide korral. Seda on võimalik teha nii automaatselt (kui näiteks kontakti on muudetud nii lauaarvutis kui pihuseadmel, saab lasta alati üle kirjutada pihuseadme kirje) kui ka käsitsi, millisel juhul ilmub dialoog, kus kasutaja saab määrata, milline andmekirje säilitada, milline aga üle kirjutada.

### Alustamine

Kui &multisynk; on käivitatud (kas paneelimenüüst või käsurealt käsuga `multisynk`), ilmub &multisynk;i peaaken: &multisynk;i käivitamine

&multisynk;i peaaken.

&multisynk;i peaaken.

Menüü- või tööriistaribalt saab käivitada järgmised käsud:

Uus

  Loob uue konnektoripaari.

Muuda

  Muudab valitud konnektoripaari.

Kustuta

  Kustutab valitud konnektoripaari.

Logi

  Avab dialoogi, mis näitab aktiivse sünkroniseerimistoimingu logiinfot.

Sünkroniseeri

  Sünkroniseerib valitud konnektoripaari.

#### Konnektoripaari lisamine

Uue konnektoripaari lisamiseks klõpsa lihtsalt tööriistariba esimesele ikoonile või vali menüüst Fail käsk Uus. Ilmub järgmine dialoog: Uue konnektoripaari dialoog

Uue konnektoripaari dialoog.

Uue konnektoripaari dialoog.

Selles dialoogis saab valida konnektorid, mis peavad moodustama konnektoripaari. Neid saab seadistada klõpsuga nupule Seadista... pärast seda, kui oled valinud tüübi. Lisaks saab anda paarile nime, et seda oleks hiljem konnektoripaaride nimekirjas lihtsam üles leida.

Konnektoripaari muutmise dialoogi teisel kaardil saab määrata, kuidas lahendatakse konfliktid. Uue konnektoripaari dialoog

Uue konnektoripaari dialoog.

Uue konnektoripaari dialoog.

Valida on järgmiste võimaluste vahel:

Lahendamine käsitsi

  Ilmub dialoog, kus saad valida, milline kirje alles jätta.

Alati kasutatakse esimese plugina kirjet

  Alati kasutatakse esimese konnektori kirjet.

Alati kasutatakse teise plugina kirjet

  Alati kasutatakse teise konnektori kirjet.

Alati kirjutatakse mõlemad kirjed mõlemale seadmele

  Muudetud kirjed duplitseeritakse mõlemal poolel.

#### Konnektoripaari muutmine

Konnektoripaari seadistuste muutmiseks vali see konnektoripaaride nimekirjas ja vali tööriista- või menüüribal Muuda... Ilmub samasugune dialoog, mida kirjeldasime uue konnektoripaari lisamise juures.

#### Konnektoripaari kustutamine

Konnektoripaari kustutamiseks vali see konnektoripaaride nimekirjas ja vali tööriista- või menüüribal Kustuta. Ilmub dialoog, mis pärib, kas soovid tõesti valitud konnektoripaari eemaldada.

#### Sünkroniseerimise alustamine

Kui oled konnektoripaari lisanud, võid selle nimekirjas valida ning klõpsata tööriistaribal nupule Sünkroniseeri või valida sama käsu menüüribalt. Sünkroniseerimise käiku näitab olekuveerg nimekirjas ning logidialoog.

#### Logidialoog

Logidialoog koondab kogu info sünkroniseerimise käigust ning näitab seda koos ajatemplitega eraldi aknas. Logidialoog

Logidialoog.

Logidialoog.

&konnectors-chapter;

## Käsurea võtmed

&multisynk; toetab kõiki &kde; ja &Qt; programmide ühiseid käsureavõtmeid, mille nimekirja võib näha käskudega ``--help``, ``--help-kde`` ja ``--help-qt``.

## Autorid ja litsents

&multisynk; - &kde; sünkroniseerimisrakendus

Autoriõigus (c) 2004: Tobias Koenig

Praegune hooldaja: Tobias Koenig tokoe@kde.org.

&underFDL;